NÁVRH

ZÁKON

z .......................... 2004,

ktorým sa mení a dopĺňa zákon č. 472/2002 Z. z. o medzinárodnej pomoci a spolupráci 
pri správe daní a o zmene a doplnení zákona č. 366/1999 Z. z. o daniach z príjmov v znení neskorších predpisov a ktorým sa menia a dopĺňajú niektoré ďalšie zákony

  Národná rada Slovenskej republiky sa uzniesla na tomto zákone:

Čl. I

  Zákon č. 472/2002 Z. z. o medzinárodnej pomoci a spolupráci pri správe daní a o zmene a doplnení zákona č. 366/1999 Z. z. o daniach z príjmov v znení neskorších predpisov sa mení a dopĺňa takto:

  1. V § 1 písm. b) sa vypúšťajú slová „k Európskym spoločenstvám a”.

  2. § 3 vrátanie nadpisu znie:

„§ 3
Rozsah úpravy

(1)	Medzinárodná pomoc a spolupráca pri správe daní podľa tohto zákona sa vzťahuje na
a)	daň z príjmov,
b)	daň z prevodu a prechodu nehnuteľností,
c)	daň z pridanej hodnoty,
d)	spotrebnú daň z liehu, spotrebnú daň z vína, spotrebnú daň z piva, spotrebnú daň z tabakových výrobkov, spotrebnú daň z minerálneho oleja,
e)	daň z nehnuteľností,
f)	dane ustanovené v zmluvnom štáte, ktoré majú rovnaký alebo podobný predmet ako dane  v písmenách a) až e),
g)	iné dane, ako sú uvedené v písmenách a) až f) ustanovené v zmluvnom štáte.
  (2) Ustanovenia tohto zákona sa použijú, len ak nariadenie Rady (ES) č. 1798/2003 zo dňa 7. októbra 2003 o administratívnej spolupráci v oblasti dane z pridanej hodnoty, a ktoré ruší nariadenie (EHS) č. 218/92 neustanovuje inak.”.

  3. § 4 vrátane nadpisu znie:

„§ 4
Pôsobnosť príslušného orgánu Slovenskej republiky

  (1) Ministerstvo pri poskytovaní medzinárodnej pomoci a spolupráce pri správe daní postupuje podľa tohto zákona.
  (2) Ministerstvo môže poveriť daňový orgán alebo colný orgán poskytovaním medzinárodnej pomoci a spolupráci pri správe daní.
  (3) Poverený daňový orgán alebo poverený colný orgán postupuje pri medzinárodnej pomoci a spolupráci pri správe daní podľa tohto zákona a osobitného predpisu.1)
  (4) Príslušný orgán Slovenskej republiky je na účely tohto zákona oprávnený požadovať od správcu dane, ktorým je obec, informáciu týkajúcu sa dane, ktorú spravuje; obec je povinná bez zbytočného odkladu informáciu v požadovanom rozsahu príslušnému orgánu Slovenskej republiky poskytnúť.“.

  4. V § 5 sa za slovo „zhromažďovať” vkladá čiarka a slová „alebo používať na účely správy daní” sa nahrádzajú slovami „používať alebo sprístupňovať”.

  5. V § 6 ods. 1 a ods. 2 sa na konci pripájajú tieto slová: „bez toho, aby bolo jej získanie ohrozené“.
 
  6.  V § 7 sa slovo „bude” nahrádza slovami „budú príslušný orgán Slovenskej republiky a príslušný úrad zmluvného štátu”.

  7. V § 8 písmená c) až e) znejú:
  „c) finančné operácie a obchodný styk medzi daňovým subjektom zdaňovaným v Slovenskej republike a daňovým subjektom zdaňovaným v tomto zmluvnom štáte sú uskutočňované cez jeden alebo viacero štátov takým spôsobom, o ktorom možno predpokladať, že vedie alebo by mohol viesť k zníženiu dane v Slovenskej republike, alebo v tomto zmluvnom štáte, alebo v oboch štátoch,
  d) by poskytnutá informácia umožnila získať údaj, ktorý by viedol k vzniku daňovej povinnosti alebo k zvýšeniu dane, alebo by mohla na takúto skutočnosť upozorniť pri poskytnutí, požadovaní, alebo prijímaní informácie v tomto zmluvnom štáte,
  e) možno predpokladať, že k zníženiu dane dochádza na základe fiktívnych prevodov ziskov v rámci podnikov.”.

  8. Doterajší text § 8 sa označuje ako odsek 1 a dopĺňa sa odsekom 2, ktorý znie:
  „(2) Ministerstvo oznamuje príslušným úradom zmluvných štátov a Komisii Európskych spoločenstiev ustanovenie nových daní, zmenu doterajších daní, zrušenie doterajších daní a dátum účinnosti zákonov, ktoré ustanovujú nové dane, menia alebo zrušujú doterajšie dane.“.

  9. V § 10 ods. 2 nad slovom „predpisu” sa odkaz 2 nahrádza odkazom 6a.

  Poznámka pod čiarou k odkazu 6a znie:
  
„6a) Zákon č. 428/2002 Z. z.
      § 23 zákona Slovenskej národnej rady č. 511/1992 Zb. v znení neskorších predpisov.”.

  10. V § 12 písm. b) sa slová   „tento úrad” nahrádzajú slovami „príslušný úrad zmluvného štátu”.

  11. V § 13 ods. 3 sa na konci pripája táto veta: „Ak sa predmetné otázky netýkajú dvojstranných záujmov, uskutoční sa rokovanie podľa odseku 1 aj vtedy, ak o to požiada príslušný úrad zmluvného štátu.“.

  12. Za § 13 sa dopĺňajú § 14 a 15, ktoré znejú:

„§ 14
	
      Týmto zákonom sa preberajú právne akty Európskej únie uvedené v prílohe.

     § 15

  Podľa tohto zákona sa postupuje aj pri daniach, pri ktorých nezaniklo právo vyrubiť daň, a ktoré boli platné v Slovenskej republike do 31. decembra 2003.”.

Čl. II

  Zákon  Slovenskej  národnej  rady  č.  511/1992  Zb.  o  správe  daní  a poplatkov  a  o  zmenách  v  sústave  územných  finančných  orgánov v znení zákona Národnej  rady  Slovenskej  republiky  č. 165/1993  Z. z.,  zákona  Národnej  rady  Slovenskej   republiky       č. 253/1993 Z. z., zákona  Národnej  rady  Slovenskej  republiky  č. 254/1993 Z. z., zákona Národnej  rady   Slovenskej   republiky č. 172/1994  Z. z.,  zákona  Národnej  rady   Slovenskej  republiky  č. 187/1994  Z. z.,  zákona  Národnej  rady  Slovenskej republiky        č.  249/1994   Z. z.,  zákona   Národnej   rady   Slovenskej   republiky   č. 367/1994  Z. z.,  zákona Národnej rady Slovenskej  republiky č. 374/1994 Z. z., zákona  Národnej  rady  Slovenskej  republiky  č. 58/1995 Z. z.,  zákona  Národnej rady  Slovenskej  republiky           č. 146/1995 Z. z., zákona Národnej rady Slovenskej republiky  č. 304/1995 Z. z., zákona Národnej rady Slovenskej republiky č. 386/1996  Z. z.,  zákona   č. 12/1998 Z. z.,  zákona      č. 219/1999 Z. z.,  zákona č. 367/1999 Z. z., zákona č. 240/2000 Z. z.,  zákona č. 493/2001   Z. z., zákona č. 215/2002 Z. z., zákona č. 233/2002 Z. z., zákona č. 291/2002 Z. z.,  zákona          č. 526/2002 Z. z., zákona č.  114/2003 Z. z. a zákona č. .../2003 Z. z. sa mení a dopĺňa takto:

  1. V poznámke pod čiarou k odkazu 1b sa citácia „Napríklad zákon č. 239/2001 Z. z. o spotrebnej dani z minerálnych olejov v znení neskorších predpisov“ nahrádza citáciou „Napríklad   zákon  č. .../2004 Z. z.  o  spotrebnej dani z liehu a o zmene a  doplnení zákona  č. 467/2002    Z. z.  o výrobe  a uvádzaní liehu  na  trh v znení zákona č. 211/2003 Z. z., zákon č. .../2004 Z. z. o spotrebnej dani z vína, zákon č. .../2004 Z. z. o spotrebnej dani z piva, zákon č. .../2004 Z. z. o spotrebnej dani z tabakových výrobkov, zákon č. .../2004 Z. z. o spotrebnej dani z minerálneho oleja.“.

  2. V § 1a písmeno j) znie:
  „j) zamestnancom správcu dane zamestnanec, ktorého zamestnávateľom je
1.	daňové riaditeľstvo1ca), 
2.	colný úrad alebo colné riaditeľstvo1cb) alebo
3.	obec 1cc).“. 
  Poznámky pod čiarou k odkazom 1ca, 1cb, 1cc znejú:
  „1ca)   Napríklad zákon č. 150/2001 Z. z. v znení zákona č. 182/2002 Z. z., zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov.
     1cb) Napríklad zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov, zákon č. 312/2001 Z. z. v znení neskorších predpisov, zákon č. 313/2001 Z. z. o verejnej službe v znení neskorších predpisov.
     1cc)   Napríklad zákon č. 313/2001 Z. z. v znení neskorších predpisov.“.

  3. V § 3 odsek 5 znie:
  „(5) Ak vznikne daňová povinnosť okamihom prechodu štátnej hranice, riadi sa miestna príslušnosť miestom prechodu štátnej hranice, ak osobitný zákon4) neustanovuje inak.“.

  4. V poznámke pod čiarou k odkazu 4 sa citácia „Napríklad zákon Národnej rady Slovenskej republiky č. 289/1995 Z. z. v znení neskorších predpisov“ nahrádza citáciou  „Napríklad zákon č. .../2004 Z. z. o dani z pridanej hodnoty“.

  5. V § 3 ods. 7 sa vypúšťa druhá veta.

  6.  § 5 sa dopĺňa odsekom 4, ktorý znie: 
  „(4) Daňovým subjektom je aj iná osoba neuvedená v odsekoch 1 až 3, ak jej osobitný zákon upravujúci dane4) ukladá povinnosti alebo priznáva práva.“.

  7.  V § 17 ods.  6 sa slová „subjekt zdržiava“ nahrádzajú slovami „subjekt, ktorý má trvalý pobyt alebo sídlo na území Slovenskej republiky zdržuje“. 

 8. V § 17 sa za odsek 6 vkladá nový odsek 7, ktorý znie:
„(7) Ak sa adresát, ktorý má sídlo alebo trvalý pobyt na území Slovenskej republiky zdržuje v zahraničí, doručujú sa písomnosti zákonnému zástupcovi alebo opatrovníkovi (§ 9 ods. 1).“.

Doterajšie odseky 7 až 11 sa označujú ako odseky 8 až 12.

 9. V § 17 ods. 12 sa slová „4 až 8“ nahrádzajú slovami „4 až 9“.

10. § 18 znie:

„§ 18

  Daňovému subjektu, ktorý má sídlo alebo bydlisko v zahraničí a vykonáva v Slovenskej republike činnosť podliehajúcu dani a jeho  sídlo alebo bydlisko v zahraničí je známe, doručujú sa úradné písomnosti priamo. Ak treba doručiť úradnú písomnosť daňovému subjektu do vlastných rúk, zašle sa písomnosť na medzinárodnú návratku.“.

  11. V § 23 ods. 5 písm. v) sa na konci pripájajú tieto slová: „a osobitných zákonov8l)“.

  Poznámka pod čiarou k odkazu 8l znie:
  „8l) Zákon č. 472/2002 Z. z. o medzinárodnej pomoci a spolupráci pri správe daní a o zmene  a doplnení zákona č. 366/1999 Z. z. o daniach z príjmov v znení neskorších predpisov  v znení zákona č. .../2004 Z. z.
      Zákon č. 446/2002 Z. z. o vzájomnej pomoci pri vymáhaní niektorých finančných  pohľadávok v znení zákona č. .../2004 Z. z.“.

  12. V § 25 ods. 1 sa vypúšťa písmeno g).

  13.  § 31 sa dopĺňa odsekom 18, ktorý znie: 
   „(18) Na žiadosť daňového subjektu, daňové riaditeľstvo oznámi, či iná právnická osoba alebo fyzická osoba je registrovaná pre daň z pridanej hodnoty v inom členskom štáte Európskej únie; súčasne mu oznámi, či  identifikačné číslo pre daň, ktoré daňový subjekt v žiadosti uviedol bolo inej právnickej osobe alebo fyzickej osobe pridelené.“.

   14. V § 76 ods. 3 písm. d) sa slová „§ 17 ods. 9 a 10“ nahrádzajú slovami „§ 17 ods. 10 a 11“.

  15. Poznámky pod čiarou k odkazom 19 a 19aa sa vypúšťajú.

  16. V § 84k ods. 9 sa vypúšťa druhá veta a tretia veta.

  17. V § 84m ods. 7 sa vypúšťa druhá veta a tretia veta.

  18. V § 84n ods. 2 sa vypúšťa druhá veta.

  19. V § 87l ods. 3 sa vypúšťa druhá veta a tretia veta.

  20. V § 87n ods. 10 sa vypúšťa druhá veta a tretia veta.

Čl. III

  Zákon Národnej rady Slovenskej republiky č. 87/1994 Z. z. o cestnej dani v znení zákona Národnej rady Slovenskej republiky č. 304/1995 Z. z., zákona Národnej rady Slovenskej republiky č. 386/1996 Z. z. a v znení zákona č. 335/1999 Z. z. sa mení takto:

  1. V § 2  sa vypúšťa odsek 2 a 3  vrátane poznámky pod čiarou k odkazu 2.
 
       Súčasne sa zrušuje označenie odseku 1. 
       
  2. V § 4 ods. 1 sa vypúšťa písmeno l)  vrátane poznámok pod čiarou k odkazom 4a a 4b. 
 
  3. § 7 sa vypúšťa.

  4. V § 8 sa vypúšťa odsek 2. 

      Súčasne sa zrušuje označenie odseku 1.

  5. § 10 vrátane nadpisu znie:
„§ 10
Správa dane

  Správu dane vykonáva daňový úrad príslušný podľa miesta trvalého pobytu alebo sídla držiteľa vozidla alebo užívateľa vozidla.“.

  6. V § 11 sa vypúšťajú odseky 2 a 4. 

       Doterajší odsek 3 sa označuje ako odsek 2. 
 
  7. V § 13 sa vypúšťa odsek 2. 

      Súčasne sa zrušuje označenie odseku 1. 

 8. V § 14 sa vypúšťa odsek 3. 

     Doterajší odsek 4 sa označuje ako odsek 3. 

 9. V § 15 sa vypúšťa odsek 7.
 
   10. § 17 a 18 sa vypúšťajú.   

   11. § 22 sa vypúšťa.

Čl. IV

  Tento zákon nadobúda účinnosť dňom nadobudnutia platnosti Zmluvy o pristúpení Slovenskej republiky k Európskej únii.